cyanic-selkie/wikianc huggingface dataset:
Fajalauza
La fajalauza anguañu
Ena atualiá, la fajalauza ha queáu desapartá de la cultura tradicional granadina, jidiéndusi práticaenti sólu pa la venta comu "souvenir". Anque esta ativiá garantiza la su sobrevivancia, ogañu ná más que la frabican 5 pressonas ena provincia.
Casa
Una casa (del latín casa, chiveru) es una edificación destiná pa sel habitá. Pué organizalsi en una o varias plantas, y normalmenti, manqui no exclusivamenti, se refieri a un edificiu destinau a vivienda unifamiliar. Pué tamién disponel d'un sótanu, o un semisótanu, y d'una cubierta superior transitabli denominá azotea o terraza. Si disponi de terrenu suficienti, pué contal tamién con patiu y jardín.
Es el lugar en que históricamenti se desarrollaron las actividáis y relacionis específicis la vía social o familiar, dendi la nacencia a la muerti d'una hartá los sus componentis. Sirvi de socuellu contra la lluvia, el vendu y demás agentis meteorológicus, y protegi de posiblis intrusus, umanus o animalis. Además es el lugar dondi almacenal los enseris y propiedáis los sus habitantis.
Tamién se denomina casa a argunus edificius destinaus a servicius comunitarius, comu la casa consistorial, la casa de beneficencia, la casa d'empeñus, la casa de maternidá, la casa de socorru; a sedis institucionalis prencipalis, como la Casa Blanca, la Casa de Nariño, la Casa Rosá, o inclusu a las e mala reputación, comu las casas de camas, casas de citas, etc.
En contraposición a la casa, s'estila denominal pisu (apartamentu o departamentu) a la vivienda unifamiliar que forma parti d'una edificación mayor, normalmenti de varias alturas.
Eladio Viñuela
Eladio Viñuela Díaz (n. Ibahernando, Caçris; 1937 - f. 1999), científicu estremeñu, relevanti por los sus estudius del virus de la pesti porcina africana (VPPA). En 1989, identificó la proteína de la superficii del virus que se uni a la célula receptora del macrófagu del cochinu. Amás, en 1995, determinó, uñíu a tou su equipu la secuencia de nucleótidus del genoma viral, siendu en estu tamién pioneru en España.
Biografía
Emprencipió estudiandu Ciencias Biológicas en la Nuversidá Complutensi de Mairil, peru siguió con Ciencias Químicas. Jidu su tesis doctoral con Alberto Sols en el Centru de Investigacionis Biológicas (CIB) del Consejo Superior de Investigaciones Científicas (CSIC). Endispués ya casau con la tamién centífica Margarita Salas marcharun al laboratoriu del premiu Nobel Severo Ochoa en la Nuversidá de Nueva York en cata de nuevas investigacionis en el campu de la biología molecular.
Premius i reconocencias
El gobiernu extremeñu le concedió, a títulu postumu, la Medalla de Extremadura. Endispués en el año 2000 se inauguró un edificiu con su nombri en el campus de Badajós de la Nuversidá d'Estremaúra.
Formientu
Formientu, “revista de lliteratura mui moza”, es una revista literária en asturianu, derigia por Inaciu Galán y González i editá por XAREOS!, que tuvu nacéncia en otubri 2006 cona golilla de dal vos a los escrevioris mas nuevus. El su primel númeru tuvu una tirá de 500 ejempraris i contó con 26 utoris en total. Se trata duna revista prural, con testus en versu i prosa, que espubrican unu o dos númerus ca añu. El requisitu que cumprin los que participan en Formientu es vél naciu entre el 1977 i el 1988. Por causu el presentaeru los diversus númerus, entangan recitalis i leturas en librerias asturianas.
Númerus
Agañu andan apreparandu el próssimu númeru 9.
Léngua
La revista es una referéncia la literatura nueva en asturianu por espurril pa Astúrias las criacionis literárias jovin. La léngua ena que espubrican es quasique siempri el asturianu, enque aliquandu ain testus sacaus en lionés i estremeñu.
Atijus
Xareos!
Olivenza Club Polideportivo
Olivenza Club Polideportivo es un equipu fubu d'España, de la ciá d'Olivença en Estremaura. Ubu el su hundaeuru en 1952 i huega ena Trecel devisión española.
Donald Trump
Donald John Trump ([ˈdɒnəld d͡ʒɒn trʌmp]; Nueva York, 14 de juniu de 1946) es un políticu, impresariu i personalidá televisiva estauniensi. Del 20 de jeneru de 2017 a 2021 hue el 45.° presidenti de los Estaus Unius.
Naciu i criau en Queens, ena ciá de Nueva York, Trump obtuvu el título de bachiller en economía ena Wharton School de la Universiá de Pensilvania en 1968. En 1971, se hizo cargu dela impresa familial de bienis raízis i construción Elizabeth Trump & Son, aluegu sería renombrá comu Trump Organization. Duranti la su carrera impresarial, Trump a costruiu, renuevau i gestionau abondas torris d'oficinas, hotelis, casinus i campus de golf. Tuvu de por suyos los desfilis Miss USA i Miss Universo de 1996 a 2015, i a emprestau el usu del su nombri ena marca de varius produtus. De 2004 a 2015, enfirmó en The Apprentice, un reality show de NBC. En 2016, Forbes lo numeró comu la 324.ª pessona más rica del mundu (113.ª en los Estaus Unius), con un valor netu de 4500 millonis de dólaris.
Trump gaçapeó la nominación presidencial del Partiu Reformista en 2000, inque se retiró dantis de que esmençara la votación. Estaba en postularsi pa el mandau comu republicanu palas eleccionis de 2012, inque al acabaeru ressolviu non hace-llu. En juniu de 2015, anunció la su candidatura palas eleccionis de 2016, i se convirtió ligeru nel favoreciu dentri los diecisieti candidatus enas primarias republicanas. Los sus enemigus hacia el final revolcarun las sus campañas en mayu de 2016, i en juliu juerun nombraus dambus dos netamenti ena Convención Republicana juntu con Mike Pence comu el su passieru. Su campaña acebiú momiu mediáticu sin precedentis i mirandiqui internacional. Muchas de las sus declaracionis enas entrevistas, enas cassas socialis i enas manifestacionis dela campaña eran polémicas o cingas.
Trump ganó las eleccionis generalis del 8 de noviembri de 2016 contra la enimiga demócrata Hillary Clinton. A los sus 70 añus, se convirtió ena persona mas avejantá i rica en assumir la presidencia, la primera sin serviciu milital ni cargu políticu ejerciu anteriormenti, i la quinta en haber perdiu l'elección por votu populal. A la su vezi perdió las elecionis de 2020 frenti al demócrata Joe Biden.
Poitevin-Saintongeais
El poitevin-saintongeais llamau tamién el parlanjhe (poetevin-séntunjhaes o parlanjhe en poiteví-santongès; poitevin-santongeais en Luenga francesa ) és una luengua romànica de la família de las luengas d'oïl peru derivá del ocitanu nel su orihin, palrá en Poitou-Charentes, la Vendée, el Pays de Retz i la Maine-et-Loire, al norti de la Gironda (província d'Aquitània). Tamién es palrá en ciertas regionis d'Indre-et-Loire, l'Alta-Viena i la Dordonya, en las antiguas províncias de Poitou i de la Saintonge, en Francia. Ogaño alcuentransi rasgus del pictavín-santonxés i, en heneral de las palras d'oïl del oesti cumu'l normandu, nel francés de Quebec, Acadia i Luisiana. Esti hechu sueli espricasi porqui la la mayoría de los colonus francesis istalaus n'América del norti a partil de 1608 eran orihinarius de rehionis del oesti del país, cumu Poitou o Normandía.
Atijus
sur l'internet]
Lenguagi
miniaturadeimagen|Lenguagi Un lenguagi (del provenzal lenguatge y del latín lingua) es un sistema de comunicación estructurau pal que existi un contestu d'usu y ciertus prencipius combinatorius formalis. Existin contestus tantu naturalis com'artificialis.
Dendi un puntu vista más ampliu, el lenguagi indica una característica común a los umanus y a otrus animalis (animalis no simbólicus) pa espresal las sus experencias y comunicaglas a otrus meyanti el usu de símbolus, señalis y soníus registraus por los órganus los sentíus. Los seris umanus desarrollan un lenguagi compleju que s'espresa con secuencias sonoras y signus gráficus. Pola su parti, los animalis desarrollan una comunicación a través e signus sonorus, olfativus y corporalis que en una hartá casus distan e sel sencillus.
Manqui el antropocentrismu casi jata finalis e siglu XX establecía taxativamenti una diferencia absoluta enti el lenguagi umanu y el e los endenantis llamaus «animalis irracionalis», la acumulación e gran cantidá estudius (especialmenti ethológicus) demuestra que una hartá animalis no umanus, especialmenti con áreas cerebralis corticalis mu o bastanti desarrollás (bonobus, chimpancés y otrus primatis, así comu cetáceus -especialmenti delfinidus-, avis -especialmenti lorus, cuervus, palomas, elefantis, perrus, gatus, equinus etc. posein lenguagis bastanti más complejus (y más cercanus al umanu) qu'el supuestu por Pávlov y los reflejus condicionaus o los conductistas anglosajonis que toïtu lo reducían las actividáis psíquicas a un meru circuitu refleju mecanicista d'estímulo-respuesta. En rigor Pávlov no era tan mecanicista peru suponía al lenguagi los animalis no umanus comu correspondienti a un primer sistema de señalis (basau prencipalmenti en el estímulu respuesta tras la reiteración d'un estímulu que s'asocia una "recompensa" [qu'implica al circuitu de premiu-recompensa ] o a la ausencia la mesma que genera un hábitu o habitus) mientras que pal sel umanu Pávlov suponi un segundu sistema de señalis qu'es un saltu cualitativu respectu al primeru y qu'es el lenguagi umanu qu'es heurísticu al estal abiertu respectu al ciclu d'estímulu-respuesta.
La facultá del lenguagi no es el resultau d'un aprendizaji, sinu qu'es congénita, es izil, naci con el sel umanu. Además, se presenta de igual manera en tós los seris umanus, independientementi del momentu históricu y del lugar geográficu, es izil, es universal. Las luengas puein aprendelsi y orvialsi, peru la capacidá del lenguagi no.
StepMania
StepMania es un vidiuhuegu del tipu simulación ispirau en Dance Dance Revolution. Es software libri i totalmenti de bardi, disponibri pa várius sistemas cumu Linux, Windows u Mac OS X.
Requisitus del sistema
Estus requisitus son lo ménimu nesezáriu pa qu'el huegu furruli, lo que nu senifica que seyan suficientis pa qu'el huegu huncioni de la mehol manera posibri.
Túnis
Túnis, oficialmenti, Repúbrica Tunesina es un país assitiau nel norti d'África, ena costa con el Mari Mediterráneu. La su capital es la ciá de Túnis. Es el país mas chiquininu el Magreb, hazi arrayu al esti i sul con Libia i al oesti con Argélia.
Proutu enteriol brutu
En macroeconomia, el proutu enteriol brutu (PIB), coñeciu tamién comu proutu brutu enternu (PBI), conocido también como producto interior bruto o producto bruto interno (PBI), es una magnitú macroecunúmica que expressa el valol monetariu dela produción de bienis i servicius de demanda final dun país (o duna región) duranti un períou aseñalau de tiempu (normalmenti dun añu).
El PIB es usau comu ojetu d'estudio dela macroecunumia. Su tasmu se enquadra dentru dela contabilidá nacional. Pa su estimación, s'emplean varius enfoquis complementarius. Tras el pertinenti ajusti delos resultaus otenius, en jorma parcial, pal casu que concrui nel su cálculo la ecunumía çamargullia.
Inque, dessistin contacionis al su usu. Por parti delos mentaus acessamientus precissus pala ecunumía çamargullia, el golpi social o ecológicu de diversas actividais puedi sel emportanti palo que se esté deprendiendu, i puedi no estal apañau nel PIB. Dessistin diversas medias alternativas al PIB que puedin sel aparentis nalgunas comparacionis.
Quejío folk
Quejío Folk es un grupu de folk contemporáneu d'Estremaura holmau pol un total de 18 presonas (cuentandu encargaus de son, iluminaeru i puesta en escena).
El grupu ebi el su nombri al "quejigu", espécii d'arbu autótonu de bosqui mediterráneu.
Estória
Quejío Folk naci en Talayuela nel añu 1983 endrentu l'Associación Curtural “La Encina” (La Chaparrera). Nunu los sus talleris, el de música, angunus de los miembrus atualis del grupu esmiençan a labutal en tolo relacionau cola música traicional estremeña. Se investiga i prohundiza nel conocimientu i deprendizahi del patrimoñu curtural que representa la música i el bailaus traicionalis en Estremaura.
En 2001 naceria el su segundu labutu: Como Oro en Paño, con 9 temas popularis i 3 de criación própia, basaus nel amol, fiestas, costumbris...
En 2006 veria la lus el tercel labutu del grupu: Como Anillo al Dedo, esta vezi con 7 temas própius, i nel que se tratan temas cumu la emigración, leyendas, la enfáncia...
País Vascu
País Vascu o Euskadi es una comunidá autónoma española, assitiá nel estremu nororiental la franja cantábrica, ruizandu pal norti con Mari Cantábricu i Fráncia, pol sul con La Rioja i Castilla i León, al oesti con Cantábria i pol esti con Navarra. Lo holman las províncias (denominás Territorius Estóricus nel ordenamientu autunómicu) d'Álava (Araba ena lengua vasca u euskera), Guipúscua (Gipuzkoa) i Viscaya (Bizkaia) abarricandu 251 municipis: Álava 51, Guipúscua 88 i Viscaya 112.
Nel pasau, las províncias que componin l'atual País Vascu hueron conocías tamien cumu Províncias Vascas, Províncias Esentas (hata 1841), Províncias Vascungás u, sencillamenti, Vascungás. Ena atualiá, la denominacion Comuniá Autúnuma Vasca (CAV) es gastá con frecuencia, especialmenti ena própia comuniá autúnuma i Navarra, ya que las denominacionis Euskadi i Pais Vascu tamién huerun gastás estóricamenti endi la su criacion cona grafía Euzkadi nel sigru XIX la primel, i enantis de 1897 la segundera, pa referil-se un concetu diferenti a la Comuniá Autúnuma, el de Vasconia (Basconia) u Euskal Herria. Tamién Navarra tien derechu a arremetel-se nesta Comuniá Autúnuma, nel supuestu que liga la su encorporacion d'alcuerdu cono dispuestu ena dispusicion transitoria cuarta la Costitucion española, i regramentau nel mejoramientu del Fueru, si bien no á ejerciu enjamás esti derechu. Las relacionis entre dambas las dos comuniais án siu de carater mu ampliamenti variau endi la Transición.
Geografia
Tien una estensión total de 7.234 km² i una puebracion de 2.141.860 abitantis (INE 2007), con una densiá puebración de 295,0 ab/qm². La su capital es Vitoria-Gasteiz, en Álava, ondi s'alcuentran el Palramentu i la séi el Gobielnu Vascu, enque la ciá más grandi es Bilbau.
Territóriu
Territórius estóricus
El Pais Vascu comprendi tres províncias, las qualis recibin la denominación de territórius estóricus nel ordenamientu autunúmicu:
Álava (305.459 abitantis). Capital: Vitória-Gasteiz.
Guipúscua (694.944 abitantis). Capital: San Sebastián.
Viscaya (1.139.863 abitantis). Capital: Bilbau.
Quilómetru
El quilómetru [kiˈlometɾu] u quilumetru [kiluˈmetɾu] es una uniá longol qu´equival a 1.000 metrus. Estoricamenti se defini comu la diesmilésima parti el longol endi el polu Norti terrestri al equadol pol el meridianu de París.
Se abrevia conas letras km, que se gastan tamién pal prural: 1 km, 10 km.
Equivaléncias
1 quilómetru es igual que...
Bari
Bari (Bare en dialectu barese, Vare en el antíguu dialectu baresi), capital de la región d'Apulia, Puglia en italianu, es la segunda prencipal ciá dela Itália meriyonal al atrás de Nápoli. S'assitía ena costa del mari Adriáticu i la su província es la quinta en estensión del país. Cuenta con 320.146 abitantis (30-04-2011), 700.000 ena su área urbana i 1.200.000 en el área metropolitana.
Essámetru
En griegu, de seis metrus.
Se llama essámetru el velsu compuestu nun primel heitu de seis piezis (yambus, dátilus).
Essámetru datílicu
Anque el nombri asseñali estal compuestu pol seis piezis, lo ciertu es que velequí el essámetru datílicu se compón de cincu piezis datílicus i un semipié. El rimu que lleva el velsu es descencienti, al sel el dátilu un pie que fruhi tal rimu. El esquema el essámetru es veloquí esti: ˉ ˘ ˘ | ˉ ˘ ˘ | ˉ ˘ ˘ | ˉ ˘ ˘ | ˉ ˘ ˘ | ˉ ×.
Ehempru: Hom., Od. 1.1.:
ἄνδρα μοι| ἔννεπε | Μοῦσα, πο|λύτροπον, | ὃς μάλα | πολλὰ
El essámetru datílicu puei esprimental sustitucionis dalcuerdu al própiu pueta sigún la nesseziá u sigún el usiu que se quia dal. Quandu se quieri dal un rimu mas soleni, los tiempus nu marcaus se sustituin puna larga, holmandu un espondeu.
Eh.: Luc., 4. 517:
permis|sum quos | iam tan|git ui|cinia | fati
La sustitución pol espondeus se premiti enos quatru primerus piezis el velsu, peru el quintu á de premanecel puru i el úrtimu á de costal de dos sílabas.
A la escontra, si el contestu requieri mayol lihereza, se precura mantenel el pie intautu, conselvandu la huerça las sílabas brevis.
Eh.: Hom., Il. 2. 6.:
πέμψαι ἐπ’| Ἀτρεΐ|δῃ Ἀγα|μέμνονι | οὖλον Ὄ|νειρον.
Hiendas
La destribución las parabras nel velsu datílicu prevoca la preséncia duna sérii hiendas entriverbalis que, enos casus la puesia oral, premitia el partihu las destintas hólmulas u enos casus la puesia escrebia arreparal mas nuna parabra u espressión. Las hiendas s’asseñalan con una barra daleá (/).
Dessistin dos crassis hiendas hormi a la su pusición nel pie:
Hormi a la su pusición nel velsu, puein sel:
Amás desissitin diérisis, qu’es quandu ai una hienda coincienti con el prencípiu un pie. S’asseñalan con dobri barra vertical (||):
Mou dóricu
Pol me una confusión hestórica, el mou dóricu pue tratalsi de dos diferentis mous musicalis u escalas diatónicas.
Mou Dóricu Griegu
El mou dóricu acibi el su nombri polos griegus dorius. En teoría musical griega estaba basáu nel tetracordu dóricu (sigún la telminología griega): una seri descendenti 'e dos intervalus dun tonu siguíus pol unu dun semitonu. Apricáu a una octava entera, el mou dóricu se costruía con dos tetracordus dóricus separáus pol un intervalu dun tonu. Estu es lo mesmu que tocal las tecras brancas del pianu (ascendiendu, cumu se cuentan uguañoti las escalas) de mi a mi: Mi-Fa-Sol-La-|-Si-Do-Re-Mi. Ponel el tonu que separa dambus tetracordus abaju la escala y ejal los dos tetracordus juntus produði el mou hipodóricu ("pol baju el dóricu"): La-|-Si-Do-Re-Mi-|-(Mi)-Fa-Sol-La. Ponel los dos tetracordus juntus y el tonu que los separa riba la escala produði el mou hiperdóricu ("pol cima el dóricu"), que es el mesmu qu'el mou locriu moelnu u meyeval.
Pa lial más las cosas, el mou dóricu griegu es el mesmu qu'el mou frigiu meyeval u el moelnu.
Mou dóricu medieval i moernu
La ilesia cristiana enos sus primerus tiempus crió un sistema con ochu mous musicalis que juerun relacionáus conos mous griegus antigus. En malinterpretandu los testus latinus de Boeciu, los mous meyevalis acibierun nombris de los antigus mous griegus de jolma incorrecta. Assina qu'ena música meyeval u moelna el mou dóricu es una escala diatónica que se correspondi conas tecras brancas del pianu tocás de Re a Re. Anque paji una escala mayol tocá a partil del segundu grau, el risurtáu tínu un sabol a escala menol, ya qu'el centru tonal passa al Re y el intervalu 'e tercera menol entre el primel grau Re y el tercel grau Fa mos jaði sentil argu autáu al tonu menol. Si se constrúi un acordi cona tónica, la tercera y la quinta, ésti es un acordi menol.
El móu dóricu siguiría esti patrón d'intervalus:
Tonu-semitonu-tonu-tonu-tonu-semitonu-tonu... Y güerta a empienzal.
Ejemprus:
El mou dóricu es simétricu, quijiendu estu iðil qu'el patrón de tonus y semitonus es el mesmu en descendiendu y en ascendiendu. La diferencia entri la escala menol natural moelna quea bien ejemprificá ena relativa dureða nel sextu grau la escala. Ena escala menol moelna, esta nota quearía un semitonu más pabaju.
Efectivamenti, el mou dóricu es autáu a la escala menol natural (u el mou eólicu) pero con el sextu gráu subíu un semitonu. Pa lial más las cosas, el mou dóricu meyeval u moelnu es el mesmu qu'el mou frigiu de los antigus griegus.
Juñu
Juñu [ˈhʊɲu] (del latín Iunium [ˈjuːnɪʊm] "mes Junu") o Samartín es el sestu mes el añu nel calandáriu gregorianu i tien trenta dias.
Castilla i León
Castilla i León, tamién llamáu Castilla i Lión (oficialmenti en castellanu: Castilla y León) es una comunidá autónoma española costituía en 1983, que'l su territoriu s'alcuentra assitiau ena parti norti la meseta la península Ibérica, i se correspondi mayoritariamenti cona parti española dela cuenca del Dueru. Está hormá polas provincias d'Ávila, Burgus, León, Palencia, Salamanca, Segovia, Soria, Valladolís i Çamora. Es la comunidá autónoma con mayol estensión d'España. Tal i comu el Estatutu d'Autunomia de Castilla i León arrecoji nel su preámbulu (2007):
L'Estatutu d'Autonomía no estableci esplícitamenti una capital. Nun prencipiu las Cortis s'assitiarun de horma provisional en Burgus; tamién se palró al tentu d'assitial la capital en Tordesillas, enque la decisión final hue assitial las Cortis de mó provisional nel castillu de Fuensaldaña. Finalmenti, pol mé duna Lei Orgánica aprevá en 1987, se decidió establecel que la Junta de Castilla i León —el goviernu dela comunidá— i las Cortis —el órganu legislativu— tuvieran la su sé definitiva ena ciá de Valladolís. Al igual que otras comunidais autónomas españolas, comu País Vascu, se considera la capital la ciá ena que s'alcuentran las estitucionis básicas dela comunidá.
Organiçación territorial
Arraya al norti con el Prencipau d'Asturias, Cantabria i País Vascu, al esti con La Rioja i Aragón, al sul cona Comunidá de Mairil, Castilla-La Mancha i Estremaúra, i al oesti con Galicia i Portugal, i está hormá pol nuevi provincias: Ávila, Burgus, León, Palencia, Salamanca, Segovia, Soria, Valladolís i Çamora.
Patrimoñu lingüísticu
Dalcuerdu con el Estatutu d'Autonomía e Castilla i León, nesta Comuniá se palran cuatru luengas: el castellanu, el lionés, en angunas árias del oesti la Comuniá, que "sedrá ohetu de proteción específica [...] pol su particulal valol endrentu el patrimoñu luengüísticu la Comuniá", el gallegu, el cual, sigún arrecohi el Estatutu d'Autunomia, "goçará de respetu i proteción enos lugaris en que abitualmenti se gasti" (hundamentalmenti, enos lugaris arrayantis con Galícia de las comarcas de El Bierzo i Sanabria) i el euskera en La Puebla de Arganzón (Burgus).
Pentámetru
En griegu πεντάμετρος, "de cincu metrus".
Pentámetru yámbicu
Es el compuestu pol cincu piezis yámbicus de rimu arcencienti. El su esquema es velequí esti: ˘ ˉ | ˘ ˉ | ˘ ˉ | ˘ ˉ | ˘ ˉ, que traduciu a luengas con acentu entensivu es - ´ | - ´ | -´ | - ´ | - ´. Es un velsu mu gastau ena puesia ingresa.
Pentámetru datílicu
Es el velsu compuestu pol quatru piezis datílicus i dos semipiezis. Lo mesmu qu’el essámetru, el velsu pentámetru possei un rimu descendienti. El su esquema es velequí esti: ˉ ˘ ˘ | ˉ ˘ ˘ | ˉ || ˉ ˘ ˘ | ˉ ˘ ˘ | ×.
Eh., Ov., Tr. 1.1.34: sedibus | in patri|is || det mihi | posse mo|ri.
El pentámetru costa duna diérisi central que devii el velsu en dos metais igualis llamás emistíquius. Tien una estrutura mas vira qu’el essámetru, premitiendu namás la sustitución pol espondeus enos dos primerus piezis el velsu, queandu los otrus dos dátilus sin altereal. El pentámetru, a la escontra del essámetru nu puei holmal una compusición entera, es izil, siempri s’alcuentra atihau al essámetru, holmandu el tipu própiu la lírica elehiaca: el dísticu elehiacu.
Estremeñu
Estremeñu es una parabra que puei senifical:
Quilómetru quairau
El quilómetru u quilumetru quairau es la uniá d'ária que se correspondi con un quairau dun quilómetru de lau. Equival a un millón de metrus quairaus. Nel SE se asseñala con km², no almitiendu puntu, mayúscula u prural.
El quilómetru quairau se gasta pol corrienti pa miil el ária dun país i las sus devisionis territorialis (i mas generalmenti, tó tipu supifíciis de gran grandol).
Atijus
Quadratmeter
Caçris
Caçris (Cáciris en fala de Xálima, Cáceres en castellanu) es una ciá assitiá al oesti la Península Ibérica, capital de la província omónima i mayol ciá d'ella. Es la segundera ciá en puebración d'Estremaúra i una las cuatru mas emportantis. Ena ciá vivin el 21,58% la puebración total de la província, i las temperaturas meyas en iviernu no son mayoris de 10º, llegandu a unas ménimas de -5º, con emportantis helás. En estíu la temperatura meya son de 35º de máissima i ménimas de 20º. Las llúvias son abundantis enus mesis de Outubri, Noviembri, Diziembri, Jeneru, Hebreru, Marçu, Abril i Mayu, peru mu entermitentis.
A 2 km pal SE s'alcuentra el antigu municipiu d'Aldea Moret, ogañu barriá el mesmu nombri integrá endrentu la ciá, alreol el cual puein vél-se dos yacimientus arqueológicus romanus: "Cuartu Robli" i "El Hunquillu".
La Vía la Prata passa por sul de la ciá (un tramu descurri nu lejus el "Centru d´Istrución i Movilidación" (CIMOV) Santa Ana en direción sul; ai un tramu escavau ena cercana puebración de Valdesalol, ondi la carçá cruza una puenti romana.
A 40 km pal sul, cerca el límiti las dos províncias, está el barriu mas alejau la capital, Rincón de Ballesterus, encorporau en 1952 a la ciá Caçris.
Demografia
Caçris cuenta a 1 jeneru de 2007 (huenti: Ayuntamientu Caçris), con una puebración de 91.606 abitantis.
Por distritus:
Total: 91.606
Estória
Caçris hue enfundá polos romanus con el nombri Castra Caecilia nun prencipiu, i aluspués se la huchearie Norba Caesarina. Probablementi sobri otrus assitamientus anterioris, ya que ena zona dessistin numerosus restus prestóricus.
Economia
La ciá Caçris es una ciá albondu almenistrativa, puestu que en ella se hestionan casi tolos assuntus de la província a la que da nombri. Basa la su economia nel setol servícius prencipalmenti, mentris qu'el setol secundáriu nu es mu emportanti nesta ciá.
Conjuntu monumental
Dendi el añu 1986 es Ciá Patrimoñu dela Umanidá, pola su estraordinaria conservancia del su cascu estóricu, huendu ogañu el quartu conjuntu monumental de toa Uropa.
Dísticu elegiacu
En griegu, δίστιχον "dos velsus".
El dísticu elegiacu es la coyontura dun essámetru i un pentámetru que holman largas riestras velsus enos puemas crássicus elegiacus. El su esquema es velequí el que sigui: ˉ ˘ ˘ | ˉ ˘ ˘ | ˉ ˘ ˘ | ˉ ˘ ˘ | ˉ ˘ ˘ | ˉ ×. ˉ ˘˘ | ˉ˘˘ | ˉ || ˉ˘˘ | ˉ˘˘ | ×.
Enas eicionis los testu puéticus que gastan estus metrus, el pentámetru está mas espaceau a lo primeru, v. gr.: Ov. Ars 1, 1-2. Siquis | in hoc ar|tem popu|lo non | novit a|mandi, Hoc legat | et lec| to || carmine | doctus a|met.
Sol., 2. 3-4  αἶψα γὰρ | ἂν φάτις | ἥδε μετ’ | ἀνθρώ|ποισι γέ|νοιτο· “Ἀττικὸς | οὗτος ἀ|νήρ, || τῶν Σαλα|μιναφε|τέων”.
Sint-Truiden
Sint-Truiden (en francés Saint-Trond) es una ciá de Bélgica, assitiá en Flandes. Posei 39.309 abitantis (sigún el censu de 2010).
Deportis
La Real Academia Española, en el su Izionariu la luenga española, defini deporti com'una «actividá física, ejercía comu juegu o competición, cuya práctica suponi entrenamientu y sujeción a normas»; tamién, en una segunda acepción, más amplia, comu «recreación, pasatiempu, placer, diversión o ejerciciu físicu, polo común al airi libri». Por otra parti, la Carta Europea del deporti lo defini comu: «Töas las formas e actividáis físicas que meyanti una participación organizá o no, tién com'objetivu l'expresión o la mejora la condición física y psíquica, el desarrollu las relacionis socialis o la obtención e resultaus en competición e toïtus los nivelis».
Institucionalmenti, pa que una actividá sea considerá deporti, debi estal avalá por estructuras administrativas y de control que s'encargan de reglamentaglu (las organizacionis deportivas). El hechu de que'arguna actividá no esté reconocía institucionalmenti como deporti, no impidi que puea estaglu popularmenti, com'ocurri con el deporti rural o con los deportis alternativus.
La mayoría las definicionis e deporti lo definin comu «actividá física», peru existin actividáis de baju o nulu ejerciciu físicu que son considerás comu deportis por asociacionis comu'l COI, por ejemplu el ajedrez, o el tiru deportivu, por pensalsi que la concentración y habilidáis mentalis necesarias pa destacal en ellas requierin una güena forma física. Pol contrariu, existin actividáis físicas extenuantis que no son un deporti, por no cumplil con otrus elementus la definición.
Asín mesmu, d'acuerdu con el Comité Olímpicu Internacional, la práctica del deporti es un derechu umanu, y unu los prencipius hundamentalis del Olimpismi es que «toïta persona debi tenel la posibilidá de practical deporti sin discriminación e nengún tipu y drentu del espíritu olímpicu, qu'exigi comprensión mutua, solidaridá y espíritu d'amistá y de juegu limpiu».
Mitología
La mitología es un conjuntu de mitus relativamenti cohesionaus: relatus que forman parti d'una determiná religión o coltura. Tamién se les denomina mitus a los discursus, narracionis o expresionis colturalis d'origin sagrau, y que posteriormenti huerun secularizaus y trataus comu discursus relativus a una coltura, a una época o a una seri de creencias de carácter imaginariu.
Los mitus son relatus basaus en la tradición y en la leyenda, criaus pa esplical el universu, el origin del mundu, los fenómenus naturalis y cualquier cosina pala que no aiga una esplicación simpli. Sin embargu, no tós los mitus tién por qué tenel esti propósitu esplicativu. Igualmenti, la mayoría los mitus están relacionaus con una huerza natural o deidá, pero una hartá son simplementi historias y leyendas que s'án díu transmitiendu oralmenti de generación en generación.
Parténiu
Composición
El parténiu era una composición coral encargá a un pueta professional quien componia el testu, la música i derihia al coru ena dança. Esti coru estaba compuestu pun númiru detelminau doncellas que cantaban i bailaban, froreás dentri l’aristocrácia local. De los gastus i la olganización s’encargaba un coregu, que pia sel ombri u muhel.
Avezis el própiu coregu cantaba hunta el coru. Enas composicionis Almán, los parténius tinian partis monódicas, qu’eran el proémiu i prólogu la pieça, mentris que la parti central era ehecutá polas vozis en coru femininas. Nessas partis monódicas estaban derihias al coregu u al própiu coru femininu. Nu es de siguru qu’el pueta huera el mesmu que cantara los solus, puestu qu’esti, anqu’era el diretol la hunción, nu siempri participaba dentru la escenificación.
Heitu
Las parténius s’olganizaban en fiestas localis en onol a angún dios, cumu los que bichaba Almán en onol a Ártemi Órtia, i holmaban parti dotras celebracionis sigún las costumbris de ca lugal. Hueraparti el cantu i el bailaus, los parténius muestraban la frol la nueva aristocrácia compuesta polas moças mas pulias la ciá. Nesti sintiu tien relación con otras celebracionis andi se rindi curtu a la belleza, dessibiendu a las hóvin polas sus albeliais —canti en parténius i epitalámius— u físicu —carreras en Olímpia—.
Escrebioris parténius renombraus ena Antigüeá huerun Almán i Píndaru.
Célula HL-60
La línea celular HL-60 (Human promyelocytic leukemia cells) s'ái usau pa la investigación en laboratoriu pa averigual cómu se forman ciertus tipus e células sanguíneas. Las HL-60 proliferan continuamenti en cultivus en suspensión con nutrientis y agentis antibióticus. El tiempu de división es d'aproximadamenti 36-48 horas. La línea celular se derivó d'una mujel e 36 añus con leucemia promielocítica aguda en el National Cancer Institute. Las células HL-60 son predominantementi promielocitus neutrofílicus (precursoras).
La proliferación e células HL-60 ocurri a través de receptoris la transferrina y la insulina, los cuális s'espresan en la superficie celular. El requerimientu d'insulina y transferrina es absolutu, ya que la proliferación de HL-60 cesa inmediatamenti si s'elimina cualquiera d'estus componentis del meyu de cultivu libri de sueru. Con esta linea se pué inducil diferenciación espontánea pa madural a granulocitus, a través de compuestus talis comu'l dimetil sulfóxidu (DMSO), o aceu retinoicu. Otrus compuestus comu'l 1,25-dihidroxivitamina D3, 12-O-tetradecanoilforbol-13-acetatu (TPA) y GM-CSF puen inducil que las HL-60 se diferencien a fenotipus e monocitus, macrófagus o eosinófilus, respectivamenti.
Aplicacionis
La linea celular cultivá HL-60 otorga una huenti continua de células humanas pal estudiu d'eventus molecularis la diferenciación mieolidi y los efectus los elementus fisiológicus, farmacológicus y virológicus d'estus procesus. El modelu celular las HL-60 s'estiló pa estudial el efectu la topoisomerasa d'ADN (topo) IIα y IIβ sobri la diferenciación y apoptósis de células y es especialmenti útil en estudius de dielectroforesis, los cuális requierin un ambienti acuosu con células suspendías y reondas. Igualmenti, áin síu utilizás pa estudial modelus apoptóticus en las cuális la despolarización mitocondrial dependi d'aumentus en la concentración del calciu intracelular.
Almán
Almán (en dóricu Ἀλκμάν, en hónicu-áticu Ἁλκμαίων) hue un maestru coral, músicu i pueta griegu, autol de parténius.
Via
Anque el su orihin es escuru, lo ciertu es que Almán tinia nombri dóricu, componia nesta palra (ena varianti lacónia) i amás vivió en Esparta, andi trebaharia. Duna holma u otra, Almán alquirió los conocimientus líricus del orienti el mundu griegu, la zona hónia i lídia, qu’era dondi vinia la puesia desti heitu. La Suda assigura sel el primeru en entral el cantaeru nu essamétricu. L’albeliá Almán le pusu al pueta frenti los corus doncellas cumu maestru, convirtiéndusi nunu los compositoris parténius mas famosus la epoca i de la Antigüeá. Consiguió assina agarris entri las pressonas mas enfruyentis la ciá, cuyas ihas eran selecionás pal bailaeru i cantaeru las fiestas espartanas.
S’inora otrus datus tocantis a la su via.
Abreviaturas
Sigún el Liddell-Scott, esti autol alcibi l’abreviatura Alcm. del su nombri latinizau Alcman.
Juegus Olímpicus
Los Juegus Olímpicus son eventus eportivus murtidisciplinárius en que participan aletas de várias partis del mundu, siendu la competición mas grandi i prestihiosa e tol praneta, la cual se hazi ca cuatru añus (periu qu'es llamau Olimpiá). Dessistin dos crasis de Juegus Olímpicus: los Juegus Olímpicus de Veranu i los Juegus Olímpicus d'Ibielnu, que s'esarrollan con dos añus d'entricalaura endi 1992. La olganiçación encargá e lleval a cabu los Huegus Olímpicus es el Comité Olímpicu Entrinacional (COI). Los Juegus Olímpicus atualis s'ispirarun enos eventus olganiçaus polos antigus griegus ena ciá d'Olímpia, entri los añus 776 edC i el 339 aC. Nel sigru XIX, nació la idea e hazel unus eventus semilaris a los olganiçaus ena Antigüeá, los que se concretarian prencipalmenti grácias a las hestionis del nobli francés Pierre Frèdy, Barón de Coubertin. La primel eición de los llamaus Juegus Olímpicus de la Ea Moelna se hizu en Atenas, la capital de Grécia.
Dendi aquella opoltuniá, los Juegus Olímpicus de Veranu án siu efetuaus ca cuatru añus en deferentis partis del praneta, siendu las únicas ecepcionis las eicionis de 1916, 1940 i 1944, ebiu al estrumpiu la Primel i Segundera Guerra Mundial.
Los Huegus Olímpicus d'Ibielnu encetarian a furrulal pol primel vezi en 1924, ena localiá francesa e Chamonix. Orihinalmenti esarrollaus cumu parti el eventu e vranu, el COI los consieró cumu un evento deseparau retruativamenti, i endi esa fecha prencipiarun a efetualsi el mesmu añu que los Huegus orihinalis. Posteriolmenti, con el fin d'umental el esarrollu los eventus ibielnalis, el COI eciió desfasal los Huegus Olímpicus d'Ibielnu a partil de Lillehammer 1994. Dendi esa fecha, los Huegus Olímpicus Ibielnalis se hazin enos añus paris entri dos Huegus de Vranu. En 2007, el COI eciió añiil una nueva crasi d'eventu, los Huegus Olímpicus Huvenilis, qu'encetarán a celebralsi a partil de 2010 i 2012 enas sus eicionis de vranu i ibielnu, respetivamenti.
Los prósimus Huegus Olímpicus de Veranu se celebrarán en Londris, Reinu Uniu, nel añu 2012, mentris que los prósimus Huegus Olímpicus d'Ibielnu se celebrarán en Vancouver, Canadá, nel añu 2010.
Antigus Huegus Olímpicus
A partil d'altonci, los Huegus tomarun liheramenti una mayol releváncia ena antigua Grécia, alcançandu el su cenit nel sestu i quintu sigrus edC. Las Olimpiás tinian una emportáncia hundamentalmenti relihiosa, con conculsus alternaus con sacrifícius i cerimónias en onol a Zeus (cuya estatua s'alçaba mahestuosamenti en Olímpia) i a Pélope, érui devinu i rei míticu d'Olímpia, famosu pola su lehendária carrera e carrus, i en cuyu onol se celebrarun. El númiru d'eventus umentó hata veinti, i las celebracionis se prolongarun duranti várius dias. Las primeras competicionis se basaban en carreras a pie, i mas tardi se huerun introuciendu la runcha; el pentalón, preba e várius eventus qu'encluia hundeamientu e habalina, hundeamientu e discu, sartu e lonhitú; el pankration; carreras de carrus, competicionis artísticas cumu música, puesia i dança.
En Olímpia se chegarun a celebral 293 Huegus Olímpicus, hata que cola conquista e Grécia polos romanus, el emperaol romanu Teodosio I los atarugó el añu 393. Cumu escusa ihu qu'eran paganus. Huerun restablecias nel su aspetu eportivu en 1896 pol barón de Coubertin, i ogañu acontinan praticándusi.
Estória
En 1829 el gobielnu francés, i en 1875, el alemán, hizun escavacionis pa desintierral Olímpia. En 1881 quearun compretamenti descubiertas las ruinas, i nu ai dua denguna e que los ombris de céncia, al alcuentralas, tamién hizun renacel a la lús, el espíritu i la glória de los antigus Huegus, motivandu un huerti deseu pol revivilus.
Inque sempri que se palra al tentu la renacéncia los Huegus Olímpicus, el hechu se le atribui a Fráncia, i el Barón de Coubertin qu'es llamau el pairi las Olimpiás Moelnas, la verdá es qu'el primel ententu se hizu en Grécia, grácias al enterés dun griegu d'apelliu Zappas, albondu enantis de que se pensara hazelu en Fráncia. Hue asina qu'en Grécia s'efetuarun los primerus Huegus Olímpicus Moelnus el 15 e Noviembri e 1859, el 15 e Noviembri e 1870, el 18 e Mayu e 1875 i el 18 e Mayu e 1889.
El ententu nu prosperó ebiu a qu'el mundu nu estaba entovia listu pal retornu los Huegus, ya que Grécia nu era un pais lo suficientimenti emportanti pa embail al restu el mundu cola idea. Otru fatol emportanti hue qu'el patrocinaol nu tinia albondas ideas d'olganiçación, a deferéncia el Barón de Coubertin, que landeó a los líderis del aletismu escolal univelsitáriu i amateul del mundu, de quienis otuvu ayua.
Emocionau con el desprendol de la antigua Grécia i la helmosura los Huegus Olímpicus, Evangelios Zappas, que residia en Rumania, primeru colabutó nel proyeutu i, endespués del primel fracasu, al espenal legó la su fortuna pala renacéncia los Huegus Olímpicus en Grécia.
Inque los huegus que hormarun parti d'esti primel ententu nu chegarun a sel un ésitu, ebemus recordal qu'el primeru se hizu en 1859, treinta i sieti añus enantis de la primel Olimpiá Moelna, oficialmenti hormarun un atihu entri el pasau i el huturu.
El Barón Pierre de Coubertin escrebió, a prencípius del sigru XX: “Olímpia i las Olimpiás son símbolus duna cevilización entera, superiol a paisis, ciais, éruis melitaris u relihionis ancestralis”. Siendu cadeti l'Acaemia Melital de St. Cyr, el nobli galu renunció a los sus estuyus de céncias pulíticas i s'enteresó pola sociulohia i la eucáncia. Viahó pol tol mundu i queó empresionau pol enterés de los anglusahonis (ingresis i estauniensis) enos eportis. Atraiu polos labutus d'esploración en Olímpia, i polos vanus eshuerçus pol revivil los Huegus Olímpicus hechus en Grécia pol Zappas, i cola creéncia e que la competéncia eportiva pudria proucil el entendimientu entrinacional, s'eicó a la tarea e revivil, él mesmu, los Huegus Olímpicus, con el participaeru e tolos paisis del mundu.
Coubertin presentó el su proyeutu a la Uñón Eportiva i Alética e París, a finalis de 1892, aluspués dun cudiaosu labutu e relacionis púbricas.
Coubertin era un ombri tentigu i plontu tuvu opoltuniá e solicital l'ayua d'otrus paisis, cuandu la Uñón Eportiva Francesa olganiçó un congresu entrinacional al tentu el Amateurismu. El congresu se llevó a cabu en 1894 i Coubertin otuvu un sorprendenti i huerto respaldi d'Estaus Uñius i d'ombris tan emportantis cumu el Duqui d'Esparta, el Préncipi e Galis, el Préncipi hereeru e Suécia, el rei e Bélhica i el primel ministru e Réinu Uniu. Estuvierun presentis, amás, delegaus de Grécia, Rússia, Itália i España. Asinmesmu, se recibierun comunicaus oficialis d'Alemaña i Austria-Hungria, espresandu enterés nel proyeutu.
Los delegaus eciierun nu asperal hata 1900, el añu que se consieraba apropiau pa encetal a computal las Olimpiás, sinu que pogramarun el eventu pal añu e 1896, en Atenas, enos alreoris la sé las Olimpiás antíguas. S'alcuerdó que los Huegus se celebraran ca cuatru añus, chambándusi la sé a deferentis ciais emportantis del mundu i que se lihiria un Comité Olímpicu Entrinacional con plena autoriá e rehil los Huegus. El sueñu e Zappas, i posteriolmenti e Coubertin, s'abia hechu rialiá. D. Vikelas, un griegu qu'abia fegurau ena olganiçación de los primerus ententus pol revivil las Olimpiás, hue el primel presienti el Comité Olímpicu Entrinacional.
Arroyumolinus de la Vera
Arroyomolinus de la Vera es un monicipiu español dela província de Caçris, en la región d'Estremaura.
Asitiamientu
Arroyomolinos de la Vera Se encuentra al noresti dela provincía i al oesti dela mancomunidá de La Vera. Linda colos monicípios de Barrau, Gargüera, Piornal, Pasarón de la Vera i Texea del Tiétar. Las sus águas viertin al ríu Tiétal.
História
A la caía del Antiguo Régimen la localidá se constituyi en monicipio constitucional ena región de Estremaura, conocio dendi entoncis comu Arroyomolinos de Vera. Dendi 1834 quedó asimilay nel Partiu Judicial de Praséncia. Nel censu de 1842 contaba con 100 hogaris i 550 vezinus.
Demugrafia
Arroyomolinus ha teniu los siguientis datus de puebración dendi 1900.
¿Por qué no te callas?
¿Por qué no te callas? (n'estremeñu Lo pol qué nu te callas?) hue una frasi izia pol rei Juan-Calru I d'España al presienti veneçolanu Hugo Chávez duranti la XVII Conferéncia Iberu-Americana, realizá ena ciá e Santiagu e Chili. El motivu pol qual el rei s'enfurruñó huerun las costantis enterrucionis del presienti Hugo Chávez ena respuesta del presienti español José Luis Rodríguez Zapatero en defensa el es-presienti José María Aznar.
La, la, la
La, la, la, hue la canción ganaora el Festival d'Urovisión del 1968. La entrepretó Massiel, en el Royal Albert Hall en Londris, la nochi del 6 d'abril, representandu España.
Estrofa alcaica
En métrica costitui una estrofa alcaica la seqüéncia dos endecassílabus alcaicus, un eneassílabu alcaicu i un decassílabu alcaicu. Los rimus desta estrofa rescrecin del coriambu i del yambu. Alcibi esti nombri pol cantautol líricu Alceu.
Portugal
Portugal, oficialmenti la Repúbrica Portuguesa (en portugués: República Portuguesa) es un país uropeu assitiáu ena península Ibérica, arrayandu namás con España (comunidais autónomas de Galicia, Castilla i León, Estremaúra i Andaluzia). El territoriu de Portugal comprendi tamién los archipiélagus autónomus de las Açoris i de Madeira, nel emisfériu norti el oceanu Alánticu.
Estrofa alcaica
El endecassílabu alcaicu possei la seqüencia de basi + coriambu + yambu. La basi es de cincu sílabas. El su esquema es velequí esti: ××××× | ˉ ˘ ˘ ˉ  | ˘ ˉ.
El eneassílabu alcaicu es una seqüencia quatru yambus i un semipié, puyéndusi sustituil el primeru i el terceru pun espondeu. El su esquema es velequí esti: ˘ ˉ| ˘ ˉ | ˘ ˉ | ˘ ˉ | ×.
Portugal
Geografia
Assitiau nel estremu suloesti Uropa, el Portugal continental has frontera namás que con España. El territóriu está partiu pol Taju. Al norti el paisagi es montañosu, enas zonas el interiol con chanuras entrivolás entri áreas que premitin el desarrollu la agricurtura. Al sul asta el Algarvi, el paisagi es más chanu, huendu las sierras mu esporádicas. Algotrus rius prencipalis son Dueru, Miñu i Guadiana, que lo mesmitu que nel casu de Taju tienin la su nacéncia en España. Entri los rius própius portuguesis, los mas emportanciosus son Mondegu, que naci ena Sierra la Estrella i Voga.
Estrofa alcaica
El úrtimu velsu la estrofa, el decassílabu, tamién nu cuenta con coriambus i el rimu es descencienti, apellandu a dos dátilus dos troqueus sin sustitucionis. El su esquema es, altuenci, velequí esti: ˉ ˘ ˘ | ˉ ˘ ˘ | ˉ ˘ | ˉ ˘.
Portugal
Geografia
Ena Sierra la Estrella está el puntu mas cimeru Portugal, el Picu Estrella con 1991 m.
Estrofa alcaica
Enas eicionis los puemas con esti tipu estrofa, los dos endecasílabus tienin el mesmu sangrau, mentris qu'el enessílabu lo está mas i el decassílabu mas entavia.
Portugal
Climi
Nel Portugal continental, las temperaturas meias anualis son de 13 °C nel norti i 18 °C nel sul. Las islas de Madeira i Açoris, pol mó la su postura nel Alánticu, son mas úmias i lluviosas, i con un intervalli temperaturas mas chicu. Nolmalmenti, los mesis primavera i veranu son solariegus i las temperaturas son artas polos mesis secus de Júliu i Agostu, con un máisimu nel centru el pais entri 30 °C i 35 °C, pero generalmenti son mas artas nel Alentejo. La otoñá i l'ibielnu son tipicamenti ventosus, lluviosus i frius, especialmenti enas ciais el norti Portugal continental enas que son freqüentis las temperaturas negativas, pero enas ciais mas pal sul las temperaruras namás mu de quandu en ves abajan pol baju los 5º C, queándusi enos 10º C ena huerça los casus. La nievi es común ena zona norti el país i mu rala nel sul, manque ná quita que no puea acontecel.
Estrofa alcaica
Ehempru: Hor., Carm. 1. 37.
Portugal
Política
Ogañu desitin en Purtugal cuatru órganus e soberania:
Islas Marshall
Las Islas Marshall, oficialmenti la Repúbrica de las Islas Marshall es un estau insulal assitiau en el océanu Pacíficu, ena Micronesia. La endependencia completa d'alcuerdu cona legaliá internacional se dio el 22 diziembri de 1990, quandu las Nacionis Unias oficialmenti dierun por terminau el fideicomisu sobri el territoriu. Es una nacion cuya endependencia en 1990 la conviltió en unu los paisis mas jóvenis d'Oceania. Holmó parti del Territoriu en Fideicomisu de las Islas del Pacíficu i estuvu sujetu baju l'almenistración de los Estaus Unius.
Portugal
Política
Dendi 1975 el panorama políticu purtugués a siu dominau por dos partidus: el "Patido Socialista" i el "Partido Social Demócrata". Estus partidos s'am dividiu los labutus de gobernal i admenistral la mayol parti delos ayuntamientus práticamenti dende la instauración dela democrácia. Peru, partidus como el "Partidu Comunista Portugês" que tieni la alcardia d argunas cidadis importanciosas, huntu conel movimientu sindical o "Partidu Popular" son tamién importantis nel ahedrez políticu. Amás destos, tienin asientu nel Parlamentu: el "Bloco de Esquerda" qu'es un partido orientau a la gacha, el partidu ecolohista "Os Verdes", el "Partido Popular Monárquico" i el "Movimento da Terra"
Estrofa alcaica
Nunc est bibendum | nunc pede li|bero Pulsanda tellus | nunc Salia|ribus Orna|re pul|uinar deo|rum tempus e|rat dapi|bus, so|dales.
Portugal
Devisión almenistrativa
Las prencipalis devisionis almenistrativas Portugal son entavia los 18 destritus nel continenti i dos Regionis Autónomas (Açores i Madeira). Se sudeviin en 308 concejus i 4257 feligresias. No estanti, el país tien algotras muchas maneras de sudeviilsi notras holmas olganización territorial.
Los destritus son:
Ciais percipalis
Lisboa, Oportu, Braga, Coimbra, Funchal, Évora, Faro, Aveiru, Viseu, Guarda, Guimaraes, Leiria, Vila Real, Setubal, Amadora, Gaia, Portimao, Angra, Horta i Ponta Delgada.